Rimantas Žylius

Rimantas Žylius (g. 1973 m. birželio 24 d. Klaipėdoje) – Lietuvos politinis ir visuomenės veikėjas, buvęs Lietuvos ūkio ministras ir viceministras.

 Biografija 
1991 m. baigė Klaipėdos Ievos Simonaitytės vidurinę mokyklą, Vilniaus universiteto Filosofijos fakultete baigė psichologijos studijas, psichologijos bakalauras bei organizacinės psichologijos magistras.

2000–2001 m. Ministro Pirmininko patarėjas informacinės visuomenės plėtros klausimais, 2001–2002 m. Seimo Informacinės visuomenės plėtros komiteto vyr. patarėjas. Buvo verslo konsultacijų ir IT sprendimų bendrovės „Metasite“, tarptautinės IT bendrovės „Hewlett-Packard“ darbuotojas. Žinių ekonomikos forumo tarybos narys ir steigėjas, Elektroninės valdžios koncepcijos sukūrimo iniciatorius ir vienas autorių. Nuo 2009 m. sausio 8 d. iki sausio 26 d. LR ūkio ministro Dainiaus Kreivio visuomeninis konsultantas verslo plėtros klausimais.

2009–2011 m. kovo Lietuvos ūkio viceministras, 2011–2012 m. – ministras.D. Grybauskaitė paskyrė R. Žylių ūkio ministru („Delfi“ inf.)

2014–2018 m. Norway Registers Development AS vykdomasis direktorius. 2018–2021 m. Norway Registers Development AS valdybos narys.https://www.nrdcs.lt/lt/pranesimai-ziniasklaidai/rimantas-zylius-tapo-norway-registers-development-as-vykdanciuoju-direktoriumi/39https://www.invaldainvl.com/1/lt/articles/articles/view/3458

Nuo 2021 m. ministrės pirmininkės Ingridos Šimonytės patarėjas.https://lrv.lt/lt/naujienos/premjeres-komanda-papildys-naujas-narys 

 Šaltiniai 
 LR ŪM informacija „2009-01-26 – Paskirtas ūkio viceministras“ .

|-

Kategorija:Lietuvos ūkio ministrai
Kategorija:Lietuvos ūkio viceministrai